stanford-oval/wikipedia huggingface dataset:
Tomi Uusitorppa

| Henkilötiedot |
| --- | --- | --- | --- |
Syntymäaika: 19. marraskuuta 1980 (ikä 44)
Syntymäpaikka: Rauma, Suomi
Pelipaikka: keskikenttäpelaaja
Pituus: 188 cm
Junioriseurat
1986–1991: RPallo
1992–1997: P-Iirot
Seurat
| Vuodet | Seura | O | (M) |
| 1998–2001 | P-Iirot | 71 | (8) |
| 2001 | RoPS | 12 | (0) |
| 2002–2004 | FC Hämeenlinna | 67 | (6) |
| 2003 | → FJK (laina) | 1 | (0) |
| 2005 | KaaPo | 18 | (7) |
| 2006–2008 | FC Hämeenlinna | 51 | (6) |
| 2008 | → SoVo (laina) | – | (1) |
| 2009–2010 | SoVo | 44 | (1) |
| 2015 | ParVi | 15 | (3) |
| Yhteensä | Yhteensä | 279 | (31) |
Valmennusura
2009–2010: SoVo
2011–2012: HJS (jun.)
2013: FC Hämeenlinna
 Seurajoukkueuran tilastot kattavat vain kansalliset sarjat.
Tomi Uusitorppa (s. 19. marraskuuta 1980 Rauma) on suomalainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja.
Rauman Pallossa uransa vuonna 1986 aloittanut Uusitorppa pelasi Veikkausliigassa neljä kautta: kauden 2001 Rovaniemen Palloseurassa ja kaudet 2002–2004 FC Hämeenlinnassa. Ensimmäisen liigaottelunsa hän pelasi 19. elokuuta 2001 Rovaniemellä RoPS:n pelatessa Kuopion Palloseuraa vastaan. Ensimmäisen liigamaalinsa Uusitorppa teki 19. kesäkuuta 2002 FC Hämeenlinnan pelattua vierasottelun Lahtea vastaan. Yhteensä hän pelasi 79 liigaottelua ja teki niissä kuusi maalia.
Hämeenlinnan jälkeen Uusitorppa edusti Someron Voimaa, jossa hän toimi pelaaja-valmentajana. Uusitorppa jatkoi valmennusuraansa Hämeenlinnan Jalkapalloseurassa, jossa hän toimi HJS Akatemian päävalmentajana kaudet 2011 ja 2012. Hyvät esitykset Akatemian valmentajana johtivat Uusitorpan sopimukseen FC Hämeenlinnan kanssa syksyllä 2012.
Uusitorppa valmensi FC Hämeenlinnan Kakkosen läntisen lohkon neljännelle sijalle kaudella 2013. Helmikuussa 2014 ilmoitettiin kuitenkin Uusitorpan ja FC Hämeenlinnan purkaneen sopimuksensa yhteisymmärryksessä.
AGAPE-Gemeindewerk - Mennonitische Heimatmission e. V.

AGAPE-Gemeindewerk - Mennonitische Heimatmission e. V. on mennoniittakirkko Saksassa. Vuonna 2006 sillä oli 180 jäsentä ja kuusi seurakuntaa.
Sivakka-yhtymä

Sivakka-yhtymä Oy on oululainen yleishyödyllinen vapaarahoitteinen yhtiö, jonka toimiala on kiinteistöjen omistaminen ja hallinta sekä asuntojen vuokraaminen. Yhtiö on täysin Oulun kaupungin omistama.
Nummikatu 29 on Sivakka-yhtymän omistuksessa.
Sivakka-yhtymään kuuluvat lisäksi vuokra-asuntoja välittävät tytäryhtiöt Oulun Sivakka Oy ja Oulun Tervatalot Oy, sekä rakenteelliseen kunnossapitoon erikoistunut Oulun Remonttimylly Oy. Yhtymän kiinteistöhuoltoyhtiö Oulun TOP-huolto Oy myytiin Lassila & Tikanojalle vuoden 2008 lopussa. Konserniin on kuulunut myös Oulun Pölli Oy, joka rekisteröitiin asunto-osakeyhtiöksi marraskuussa 2007. Yhtiön arvioitu liikevaihto vuonna 2024 on noin 64 miljoonaa euroa.
Sivakka-yhtymä on Oulun suurin vuokranantaja. Vuonna 2024 Sivakka-yhtymän ja sen tytäryhtiöiden omistuksessa oli noin 8 400 vuokra-asuntoa ja sillä oli noin 14 000 vuokralaista. Noin kymmenesosa kaikista oululaisista asuu Sivakka-yhtymään kuuluvien yhtiöiden omistamissa asunnoissa.
Aiheesta muualla

Sivakka-yhtymä Oy
Sundin kirkko

| Sundin kirkko |
| --- | --- |
 Sundin kirkon länsitorni vuonna 2009
Sijainti:  Sund, Ahvenanmaa
Koordinaatit:  60°14′58″N, 020°06′49″E
Rakentamisvuosi:  1200-luvun lopussa tai viimeistään ennen vuotta 1310
Materiaali:  harmaakivi
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kirkko kuvitettuna teoksessa Finland framställdt i teckningar (1845-1852)
Sundin kirkko noin vuonna 1900.
Sundin kirkon krusifiksi.
Sundin kirkko on kirkkorakennus Sundin kunnassa, Ahvenanmaalla. Tämä keskiaikainen kivikirkko on rakennettu 1200-luvun lopussa tai viimeistään ennen vuotta 1310 ja omistettu Johannes Kastajalle. Kirkon torni ja asehuone lienee rakennettu 1300-luvun lopulla, mutta sakaristo vasta 1400-luvun puolivälin tienoilla. Kirkossa ei ole tehty arkeologista tutkimusta, joten ei ole tiedossa, onko paikalla ollut aiemmin kirkkoja. Kirkkosali on säilynyt melko hyvin koskemattomana. Seinämaalaukset pyhimys Margareetasta, Katariina Aleksandrialaisesta ja anonyymistä miespyhimyksestä ovat peräisin 1300-luvun alkupuolelta. Useita Raamatun henkilöitä esittäviä veistoksia käsittävä alttarikaappi, jossa ovat keskimmäisinä Maria ja Jeesus-lapsi, on tehty 1430- tai 1440-luvulla. Sen päälle on 1660-luvulla lisätty Pyhää ehtoollista esittävä maalaus, jota reunustavat barokkityyliset kehykset.
Paksut pystypilarit jakavat kirkkosalin ja keskikäytävän kahteen pitkittäiseen puoliskoon. Lähimpänä pääovea olevan pilarin juurella on kalkkikivinen hautaristi, joka lienee peräisin 1300-luvulta. Kirkon krusifiksi on todennäköisesti tehty Ruotsissa vuosien 1250 ja 1275 välillä.
Ulkoapäin, varsinkin länsipäädystä, katsottuna kirkko antaa jykevyydellään jopa hieman linnamaisen vaikutelman. Kirkon torni, jonka kiviosan korkeus on 22 metriä, on pohjapinta-alaltaan Suomen toiseksi suurin Turun tuomiokirkon tornin jälkeen. Tutkija Markus Hiekkanen on tulkinnut näin suuren tornin tehtävänä olleen toimia paitsi kellotornina, myös osoittaa kirkon mahtia.
Kirkon ympärille ei juuri ole syntynyt asutusta, vaan se sijaitsee melko yksinäisellä paikalla kapean, syvälle sisämaahan pistävän merenlahden rannalla, vajaan kahden kilometrin päässä Ahvenanmaan päätie 2:lta.
Kirkko vaurioitui pahoin vuosina 1672 ja 1921 sattuneissa tulipalossa. Kirkonkellot tuhoutuivat kummassakin palossa. Viimeksi mainittu palo aiheutui lämmityslaitteista. Nykyiset kirkonkellot ovat peräisin Hämeenlinnan venäläisestä varuskuntakirkosta.
Sundin kirkossa on kahdet urut. Urkuparvella olevat vanhemmat, Anders Thulén rakentamat 9-äänikertaiset urut ovat 1860-luvulta ja ne asennettiin ensimmäisten, 1700-luvulla rakennettujen urkujen tilalle. Nykyisin käytössä olevat, kirkkosalin vasemmalla sivulla sijaitsevat 21-äänikertaiset urut on valmistanut Kangasalan Urkutehdas vuonna 1973.
Aiheesta muualla

Kuvia tai muita tiedostoja aiheesta Sundin kirkko Wikimedia Commonsissa
Sundin kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Ahvenanmaan kirkot; Sundin kirkon historia ja kirjallisuutta (Arkistoitu – Internet Archive) (ruotsiksi)
Santakari, Esa: Keskiajan kivikirkot, Otava 1979
Huomattavia suomalaisia kirkkorakennuksia
| --- | --- |
Tuomiokirkkoja:  Espoo • Helsinki • Kuopio • Lapua • Mikkeli • Oulu • Porvoo • Turku • Tampere
Katedraaleja:  Uspenskin katedraali • Pyhän Nikolaoksen katedraali • Pyhän Kolminaisuuden katedraali • Pyhän Henrikin katedraali
Paikkamäärältään suuria:  Kerimäki • Lapväärtti • Johanneksenkirkko • Nurmes • Keski-Porin kirkko • Heinävesi
Vanhoja puukirkkoja:  Ulrika Eleonoran kirkko • Muhos • Petäjäveden vanha kirkko • Sammatti • Sodankylän vanha kirkko • Uudenkaupungin vanha kirkko • Vöyrin puukirkko
Vanhoja kivikirkkoja:  Eckerö • Hammarland • Hattulan Pyhän Ristin kirkko • Hollola • Jomala • Lemland • Nousiainen • Pernaja • Saltvik • Sund • Tyrvään Pyhän Olavin kirkko • Ulvila
Modernistisia:  Kannonkoski • Lakeuden Risti • Nakkila • Rajamäki • Temppeliaukion kirkko • Varkauden pääkirkko
Luovutettujen alueiden kirkkoja:  Sortavalan apostolien Pietarin ja Paavalin kirkko • Kristuksen kirkastumisen katedraali • Viipurin tuomiokirkko • Viipurin vanha tuomiokirkko • Terijoen ortodoksinen kirkko
| n k Perustiedot Wikidatassa: Sundin kirkko (Q5408308)ohje |
| --- | --- |
esiintymä kohteesta: kirkko
valtio: Suomi
sijaitsee hallinnollisessa alueyksikössä: Sund
koordinaatit: 60°14′58″N 20°06′49″E﻿ / ﻿60.24944°N 20.11361°E﻿ / 60.24944; 20.11361
Saksalaiset kristityt

Saksalaisten kristittyjen lippu.
Saksalaiset kristityt (saks. Deutsche Christen) oli Saksan evankelisen kirkon sisällä vuosina 1932–1945 toiminut etujärjestö ja liike, joka suuntautui natsismin antisemitistisiin, rasistisiin ja Führerprinzip-ideologisiin periaatteisiin ja jonka tavoitteena oli yhdenmukaistaa koko saksalainen protestanttisuus näiden periaatteiden mukaiseksi. Näiden periaatteiden edistäminen johti jakautumiseen 23:ssa Saksan alun perin 28:sta alueseurakunnasta (Landeskirchen) ja vastakkaisen tunnustuskirkon perustamiseen vuonna 1934. Siegfried Leffler oli Saksan kristittyjen perustajajäsen.
Aiheesta muualla

Kuvia tai muita tiedostoja aiheesta Saksalaiset kristityt Wikimedia Commonsissa
| --- | --- |
Auktoriteettitunnisteet: Kansalliset :  Saksa  Tšekki
La det swinge

| La det swinge> Kappaleen tiedot |
| --- | --- |
Esittäjä(t):  Bobbysocks
Säveltäjä(t):  Rolf Løvland
Sanoittaja(t):  Rolf Løvland
Euroviisutiedot
Vuosi:  1985
Maa:  Norja
Kieli:  norja
Sijoitus:  1.
Pisteet:  123
Sanat:  sanoitus
La det swinge (suom. swingataan) oli vuoden 1985 Eurovision laulukilpailun voittajakappale. Sen esitti yhtye nimeltä Bobbysocks norjaksi ja se toi Norjalle sen ensimmäisen kolmesta voitosta. Kappale sai 123 pistettä, voittaen seuraavaksi tullen Saksan 18 pisteellä. Kappaleen esiintymisnumero oli 13. Kappaleesta tehtiin myös englanninkielinen versio ”Let It Swing”.
Lyonin ensimmäinen kirkolliskokous

Lyonin ensimmäinen kirkolliskokous oli kolmastoista ekumeeninen eli yleinen, koko ”yhdeksi, pyhäksi, katoliseksi ja apostoliseksi” itsensä tunnustaman kirkon piispojen kirkolliskokous. Se pidettiin vuonna 1245 Lyonissa.
Paavi Innocentius IV:n johtamaan konsiiliin osallistuivat Konstantinopolin, Antiokian ja Aquileian eli Venetsian patriarkat, 140 piispaa, latinalainen keisari Balduin II ja Ranskan kuningas Ludvig IX. Konsiili kutsuttiin koolle ensisijaisesti pohtimaan mongolien uhkaa. Kirkolliskokous mm. erotti kirkosta ja suisti vallasta keisari Fredrik II:n.
Ortodoksinen kirkko ei tunnusta tätä kirkolliskokousta todelliseksi ekumeeniseksi kirkolliskokoukseksi.
Viennen kirkolliskokous

Viidestoista ekumeeninen eli yleinen, koko "yhdeksi, pyhäksi, katoliseksi ja apostoliseksi" itsensä tunnustaman kirkon piispojen kirkolliskokous pidettiin vuosina 1311–1312 Viennen kaupungissa Ranskassa. Sitä kutsutaan myös nimellä Viennen kirkolliskokous.
Paavi Klemens V:n kutsumaan kokoukseen osallistuivat paavin lisäksi Antiokian patriarkka, Aleksandrian patriarkka, 300 piispaa sekä Ranskan kuningas Filip IV, Englannin kuningas Edvard II ja Aragonian kuningas Jaakko II.
Kokous kutsuttiin koolle vahvistamaan Ranskan kuninkaan toimeenpanema ja paavin hyväksymä Temppeliherrain ritarikunnan hajottaminen. Päätös tästä saavuttikin lopulta hyväksynnän ja Temppeliherrain ritarikunta lakkautettiin.
Ortodoksinen kirkko ei tunnusta tätä kirkolliskokousta todelliseksi ekumeeniseksi kirkolliskokoukseksi.
Sarcophanops samarensis

| Sarcophanops samarensis |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Harlekiinit Eurylaimidae
Suku::  Sarcophanops
Laji::  samarensis
Kaksiosainen nimi
 Sarcophanops samarensis  (Steere, 1890) 
Synonyymit
 Eurylaimus samarensis 
Infobox OKNimi-testi OKIUCN-testi OK: 
Sarcophanops samarensis on harlekiinien heimoon kuuluva varpuslintu. Nykyisin se lasketaan kuuluvaksi samaan sukuun filippiinienharlekiinin kanssa.
Levinneisyys

Sarcophanops samarensista tavataan Filippiinien Itä-Visayasilla. Se on luokiteltu vaarantuneeksi, koska se on vähenemässä nopeasti elinympäristöjen tuhoutumisen takia. Sen kannaksi arvioidaan 2 500–10 000 yksilöä.
Elinympäristö

Sarcophanops samarensis elää luonnotilaisissa alankometsissä 750 metrin korkeuteen asti. Se kestää vain pieniä elinympäristömuutoksia.
Eurovision laulukilpailu 1966

| Eurovision laulukilpailu 1966 |
| --- | --- |

Päivämäärät
Päivämäärä(t):  5. maaliskuuta
Isäntä
Tapahtumapaikka:  RTL:n suuri auditorio, Luxemburg, Luxemburg
Juontaja(t):  Josiane Shen
Isäntämaan toimittaja:  RTL
Väliaikanumero:  Les Haricots Rouges
Osallistujat
Osallistujien määrä:  18
Äänestys- järjestelmä:  kullakin maalla on kymmenhenkinen tuomaristo, jolla käytettävissään pisteet 1, 3, 5
Äänestys
Voittaja:  Itävalta Merci, chérie
Nolla pistettä saaneet:  Italia  Monaco
Osallistujakartta

   Maat, jotka osallistuivat vuonna 1966   Maat, jotka eivät osallistuneet vuonna 1966  
Eurovision laulukilpailu · Teemasivu
 ◄ 1965  1967 ► 
Eurovision laulukilpailu 1966 järjestettiin 5. maaliskuuta 1966 Luxemburgissa maan yleisradioyhtiön RTL:n suuressa auditoriossa. Tapahtuman juontajana toimi Josiane Shen. Laulukilpailu oli yhdestoista. Kilpailuun osallistuivat samat 18 maata kuin edellisenäkin vuonna.lähde?
Eurovisio-sääntöihin oli lisätty vaatimus, että laulut on esitettävä jollakin maan virallisista kielistä. Aiemmin tämä oli ollut yleisradioyhtiöiden välinen "kirjoittamaton sääntö", jota Itävalta ja Ruotsi olivat aikaisempina vuosina rikkoneet.lähde?
Poikkeuksellisen suurta kuohuntaa laulukilpailussa herättivät Pohjoismaiden antamat pisteet: Pohjoismaat äänestivät toisiaan häpeilemättä ja niinpä Ruotsi saavuttikin toisen sijan.
Yleistä laulukilpailusta

Luxemburgin toinen isännöintikerta vedettiin läpi hurjalla vauhdilla, kuten edelliselläkin kerralla vuonna 1962. Vaikka mukana oli kaksi laulua enemmän, koko ohjelman kesto oli lyhyempi kuin neljää vuotta aiemmin. Lava oli erittäin yksinkertainen, mutta sitä koristi moderni riippuva pop-taideteos. Laulukilpailua katsellessa tuntuu kuin laulukilpailu olisi järjestettu kiireessä "hutiloiden".kenen mukaan?lähde?
Kilpailun orkesteria moitittiin paikan päällä: toisinaan sen pauhu peitti solistit alleen. Italian edustaja Domenico Modugno lopulta kieltäytyi harjoittelemasta sen kanssa ja esitti kappaleensa Italian kapellimestarin pianosäestyksellä. Tähän mahdollisesti kaatui Italian kisamenestys, sillä raadit eivät kuulleet kappaletta lainkaan harjoituksissalähde? ja jättivät sen ilman pisteitä.
Laulukilpailuun kaivattiin pikaisesti joitakin uudistuksia.kenen mukaan? Jotkut maatselvennä olivat vaatineet alueellisia semifinaaleja, ja kieliblokki- ja kulttuuriasetelmat olivat valmiit vuosiksi eteenpäin. Luxemburg jopa ehdotti live-esiintymisien korvaamista etukäteen nauhoitetuilla filmeillä. Pohjoismaat vaativat yhteisessä kirjelmässään että "jotain olisi tehtävä laulujen tason parantamiseksi". Kuitenkaan kilpailua ei muutettu sen kummemmim kielisäännön lisäksi: raadeissa tuli olla musiikin ammattilaisia.
Tanska uudisti laulukilpailua omalla tavallaan: viisuestradilla nähtiin ensi kertaa tanssijoita.Norjan edustaja osasi järkyttää Eurovision laulukilpailua katsovat täydellisesti: hän esiintyi housuissa ensimmäisenä naisena tässä yhteydessä.lähde?
Voittaja ja muita esiintyjiä

France Gallin voitto edellisvuoden laulukilpailussa vaikutti paljon tämänvuotiseen euroviisukavalkadiin, sillä suurin osa esityksistä (muun muassa 8 ensimmäistä) oli nuorten naissolistien esittämiä pirteitä, duurissa kulkevia iskelmiä.lähde?
Voittaja ja muita esiintyjiä > Itävalta

Kilpailun voitti ylivoimaisesti Itävalta, ensimmäisen kerran viisuhistoriansa aikana. Maata edusti Udo Jürgens kappaleella Merci, chérie. Laulusta ei noussut suurta menestystä, mutta monet ovat arvelleetkenen mukaan? ylivoimaisen voiton johtuneen siitä, että miehen esittämä rauhallinen balladi erosi suuresti viisuvuoden tyypillisestä tarjonnasta. Jürgens osallistui viisuihin jo kolmatta kertaa peräkkäin. Toisin kävi Italian Domenico Modugnolle, jonka esitys Dio come ti amo jäi kokonaan pisteittä, vaikka laulusta oli muodostunut kotimaassaan suurmenestys. Itävallan kappale oli ranskankielisestä nimestään huolimatta saksankielinen. Toisen euroviisuvoittonsa Itävalta sai 48 vuotta myöhemmin vuonna 2014.lähde?
Voittaja ja muita esiintyjiä > Alankomaat

Alankomaista saatiin Eurovision laulukilpailun ensimmäinen tummaihoinen edustaja. Hänen nimensä oli Milly Scott. Millyn laulu kertoi kahdesta meksikolaisesta nimeltään Fernando ja Filippo, ja lavalla olikin kaksi herraa kitaroineen ja ponchoineen. Alankomaat yritti tehdä kunnollista lavashow'ta: Milly aloitti laulun lavasteiden takaa, ja tuli esiin porras-lavastetta pitkin tanssien. Milly teki show’staan erikoisen liikkuessaan mikrofoni kädessään. Tuolloin mikit olivat langallisia. Kuitenkaan hän ei kompuroinut mikkinsä kanssa, vaan loikkasi aina mikin johdon yli.lähde?
Voittaja ja muita esiintyjiä > Ruotsi

Ruotsia edustivat tänä vuonna Lill Lindfors ja Svante Thuresson, jotka lauloivat sanoitukseltaan hyvin erikoisen sävelmän, Nygammal vals (suom. Uusvanha valssi). Laulussa laulettiin mm. prinsessoista ja sikalaumoista. Se tuli kilpailussa toiseksi.
Edustajaparin naispuolinen henkilö on muistellut vuonna 1985 (jolloin juonsi kisat),lähde? kuinka Pohjoismaat lähtivät laulukilpailuun mukaan protestimielin, sillä kilpailua pidettiin täysin etelä- ja keskieurooppalaisten maiden hallitsemana. Niinpä Pohjoismaat päättivät äänestää toisiaan eikä yksikään Pohjoismaa antanut pistettäkään voittajalle, Itävallalle. Kun Euroopassa saatiin ns. "maistaa omaa lääkettään" alkoi yleisö protestoida tätä korottamalla ääntään poikkeuksellisen paljon. Näin Ruotsi ja Norja sijoittuivat hyvin, kun taas Suomen Playboy sijoittui vasta kymmenenneksi ja Tanska neljänneksitoista.lähde?
Voittaja ja muita esiintyjiä > Suomi

Suomea edusti Ann-Christine Nyström kappaleella Playboy. Esityksen oli säveltänyt ja sanoittanut Ossi Runne, joka myös samoihin aikoihin aloitti työnsä Yleisradion orkesterin johtajana. Runne aloitti näissä kilpailussa pitkän kapellimestarin uransa Euroviisuissa, sillä hän on johtanut yhteensä 22 Suomen Euroviisua. Tämän saavutuksen ovat rikkoneet vain Irlannin Noel Kelehan, joka hänkin toimi tänä vuonna ensimmäistä kertaa kapellimestarina sekä Ranskan Franck Pourcel.
Ann-Christine on muistellut,lähde? kuinka hän panikoi ennen esitystään. Astellessaan portaita alas, hän kysyi kapellimestari Ossi Runnelta, mitä jos unohdan sanat. Runne kehotti: "Laula mitä vain, eivät he kuitenkaan ymmärrä sanaakaan, lauloit sitten suomeksi tai siansaksaksi".lähde?
Osallistujat

| Sija | Numero | Maa | Artisti(t) | Kappale | Pisteet |
| --- | --- | --- | --- | --- | --- |
| 10. | 01 |  Saksan lt. | Margot Eskens | "Die Zeiger der Uhr" | 7 |
| 14. | 02 |  Tanska | Ulla Pia | "Stop - mens legen er go'" | 4 |
| 4. | 03 |  Belgia | Tonia | "Un peu de poivre, un peu de sel" | 14 |
| 10. | 04 |  Luxemburg | Michèle Torr | "Ce soir je t'attendais" | 7 |
| 7. | 05 |  Jugoslavia | Berta Ambrož | "Brez besed" | 9 |
| 3. | 06 |  Norja | Åse Kleveland | "Intet er nytt under solen" | 15 |
| 10. | 07 |  Suomi | Ann-Christine | "Playboy" | 7 |
| 13. | 08 |  Portugali | Madalena Iglésias | "Ele e ela" | 6 |
| 1. | 09 |  Itävalta | Udo Jürgens | "Merci, Chérie" | 31 |
| 2. | 10 |  Ruotsi | Lill Lindfors & Svante Thuresson | "Nygammal vals" | 16 |
| 7. | 11 |  Espanja | Raphael | "Yo soy aquél" | 9 |
| 6. | 12 |  Sveitsi | Madeleine Pascal | "Ne vois-tu pas?" | 12 |
| 17. | 13 |  Monaco | Téréza | "Bien plus fort" | 0 |
| 17. | 14 |  Italia | Domenico Modugno | "Dio, come ti amo" | 0 |
| 16. | 15 |  Ranska | Dominique Walter | "Chez nous" | 1 |
| 15. | 16 |  Alankomaat | Milly Scott | "Fernando en Filippo" | 2 |
| 4. | 17 |  Irlanti | Dickie Rock | "Come Back to Stay" | 14 |
| 9. | 18 |  Iso-Britannia | Kenneth McKellar | "A Man Without Love" | 8 |
Osallistujat > Kapellimestarit

Jokainen maa valitsi oman kapellimestarin johtamaan maansa kappale, paitsi Belgia, jonka delegaatiota avusti isäntämaan ylikapellimestari Jean Roderès.
Saksa – Willy Berking
Tanska – Arne Lamberth
Belgia – Jean Roderès
Luxemburg – Jean Roderès
Jugoslavia – Mojmir Sepe
Norja – Øivind Bergh
Suomi – Ossi Runne
Portugali – Jorge Costa Pinto
Itävalta – Hans Hammerschmid
Ruotsi – Gert Ove Andersson
Espanja – Rafael Ibarbia
Sveitsi – Jean Roderes
Monaco – Alain Goraguer
Italia – Angelo Giacomazzi
Ranska – Franck Pourcel
Alankomaat – Dolf van der Linden
Irlanti – Noel Kelehan
Iso-Britannia – Harry Rabinowitz
Pistetaulukko

Jokaisen maan tuomariston suositeltiin antavan pisteet 5, 3 ja 1 kolmelle parhaaksi katsomalleen laululle. Tarvittaessa pisteet sai jakaa myös vain kahden laulun kesken, jolloin jaettiin pisteet 6 ja 3. Sallittua oli myös antaa kaikki 9 pistettä yhdelle ainoalle laululle.lähde?
Vuonna 1966 eniten kohua herätti Pohjoismaiden äänestyskäyttäytyminen. Pohjoismaat olivat kyllästyneitä jakamaan jäännössijoja kilpailussa, jota pidettiin kokonaan Keski- ja Etelä-Euroopan maiden hallitsemana. Kun sekä Suomi, Norja että Tanska antoivat kaikki Ruotsin esitykselle Nygammal vals täydet pisteet, Euroviisujen saliyleisö protestoi tätä poikkeuksellisen äänekkäästi. Lisäksi yksikään Pohjoismaa ei antanut voittajalle Itävallalle ainuttakaan pistettä. Pohjoismaiden lisäksi myös Britteinsaaret sekä Espanja ja Portugali antoivat toisilleen poikkeuksellisen suuria pisteitä.lähde?
|   | DE | DK | BE | LU | YU | NO | FI | PT | AT | SE | ES | CH | MC | IT | FR | NL | IE | UK |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Saksan lt. |   |   | 5 |   | 3 | 1 |   |   |   |   |   |   |   |   |   |   |   |   |
| Tanska |   |   |   |   |   |   | 3 | 1 |   | 5 |   |   |   |   |   |   |   |   |
| Belgia | 1 |   |   |   |   |   |   |   | 5 |   |   |   |   |   |   |   | 3 |   |
| Luxemburg |   |   |   |   |   |   |   |   | 5 |   |   | 1 |   |   |   |   |   | 3 |
| Jugoslavia |   |   |   |   |   |   |   |   | 5 |   | 1 |   |   |   |   |   | 3 |   |
| Norja |   | 1 |   |   |   |   | 3 |   |   | 5 |   |   |   |   |   |   |   |   |
| Suomi |   | 3 |   |   | 1 |   |   |   |   | 5 |   |   |   |   |   |   |   |   |
| Portugali |   |   | 3 |   |   |   |   |   | 1 |   | 5 |   |   |   |   |   |   |   |
| Itävalta |   |   |   | 1 |   | 3 |   |   |   |   |   | 5 |   |   |   |   |   |   |
| Ruotsi |   |   | 1 | 5 |   | 3 |   |   |   |   |   |   |   |   |   |   |   |   |
| Espanja |   |   |   |   |   | 3 |   | 5 | 1 |   |   |   |   |   |   |   |   |   |
| Sveitsi | 5 |   |   |   |   |   |   |   | 3 | 1 |   |   |   |   |   |   |   |   |
| Monaco |   |   |   |   |   |   |   |   | 5 |   |   | 3 |   |   | 1 |   |   |   |
| Italia | 1 |   |   |   |   | 5 |   |   | 3 |   |   |   |   |   |   |   |   |   |
| Ranska |   |   |   | 1 |   |   |   |   | 3 |   |   |   |   |   |   |   | 5 |   |
| Alankomaat |   |   | 5 |   |   |   | 1 |   |   |   |   |   |   |   |   |   | 3 |   |
| Irlanti |   |   |   |   |   |   |   |   |   |   |   | 3 |   |   |   | 1 |   | 5 |
| Iso-Britannia |   |   |   |   | 5 |   |   |   |   |   | 3 |   |   |   |   | 1 |   |   |
| Yhteensä | 7 | 4 | 14 | 7 | 9 | 15 | 7 | 6 | 31 | 16 | 9 | 12 | 0 | 0 | 1 | 2 | 14 | 8 |